# *Výbor Národnej rady Slovenskej republiky*

***pre vzdelávanie, vedu, mládež a šport***

# 2. schôdza výboru

###### Číslo: CRD – 476/2020

**4**

###### Uznesenie

**Výboru Národnej rady Slovenskej republiky**

**pre vzdelávanie, vedu, mládež a šport**

**z 24. marca 2020**

Výbor Národnej rady Slovenskej republiky pre vzdelávanie, vedu, mládež a šport **prerokoval** návrh predsedu NR SR na určenie gestorského výboru k  vládnemu návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 31)** **-** **prvé čítanie**  a

###### konštatuje,

že predseda Národnej rady Slovenskej republiky v súlade s § 71 zákona NR SR č. 350/1996 Z. z. o rokovacom poriadku v znení neskorších predpisov rozhodnutím č. 16 z 24. marca 2020 určil Výbor NR SR pre vzdelávanie, vedu, mládež a šport ako gestorský výbor k prerokovaniu predmetného vládneho návrhu zákona a súčasne ho poveril, aby navrhol lehotu na prerokovanie návrhu zákona v druhom čítaní vo výboroch a v gestorskom výbore;

###### určuje

v súlade s § 73 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov poslanca

**Richarda Vašečku** za spravodajcu výboru k  predmetnému vládnemu návrhu zákona v prvom čítaní;

1. **odporúča Národnej rade Slovenskej republiky,**

aby predmetný návrh zákona určené výbory a gestorský výbor prerokovali v druhom čítaní na 3. schôdzi Národnej rady Slovenskej republiky;

1. **ukladá predsedovi výboru** informovať predsedu Národnej rady Slovenskej republiky o prijatom uznesení.

Jozef **Habánik** Richard **Vašečka**

overovateľ výboru predseda výboru